Brubaker – alene mot alle

Brubaker – alene mot alle (originaltittel: Brubaker) er en amerikansk dramafilm fra 1980 regissert av Stuart Rosenberg. Filmen handler om en nyansatt fengselsdirektør som forsøker å reformere fengselet han er satt til å bestyre. Korrupsjonen råder og enkelte tjenesteleverandører til fengselet har tjent gode penger på fangenes slavetilværelse. Hovedrollen spilles av Robert Redford, mens andre sentrale roller spilles av Yaphet Kotto, Tim McIntire, David Keith, Everett McGill, Murray Hamilton, Matt Clark og Jane Alexander.

Filmen er basert på boka Accomplices To The Crime: The Arkansas Prison Scandal, skrevet av Tom Murton og Joe Hyams i 1969. Boka er basert på en virkelig hendelse som fant sted på Cummins State Farm i Arkansas i 1968. Tom Murton var fengselsdirektør ved fengselet på den tiden.

Brubaker ble forholdsvis godt mottatt av anmelderne og ble en moderat publikumssuksess i USA.

 Handling 
Henry Brubaker blir ansatt som fengselsdirektør i et statsfengsel. Etter en stund ser han at anstalten er rene slaveriet, og bestemmer seg for å rydde opp i forholdene. Han setter i gang en rekke positive reformer innenfor fengselsmiljøet og avslører samtidig at det eksisterer utbredt korrupsjon både innenfor og utenfor murene. Hans reformer skaffer ham politiske fiender og han blir massivt motarbeidet. Gjennom endringsprosessen blir også uhyrligheter fra fortiden avdekket.

 Om filmen 

 Popularitet og økonomi 
Brubaker ble en moderat publikumssuksess i USA hvor den innbrakte $37 millioner.boxofficemojo Den havnet på en 18. plass over de mest innbringende filmene i USA i 1980.

Produksjonskostnadene er estimert til $9 millioner.

 Anmelderne 
Den ble forholdsvis godt mottatt av anmelderne, noe som gjenspeiles i at den har fått 75 % på Rotten Tomatoes. Den fikk 2,5 av 4 stjerner fra både Roger Ebert og Leonard Maltin.

Dagbladets og Dagsavisens anmeldere gav den terningkast fire, mens VG gav den terningkast fem.

 Priser 
Den ble tildelt prisen for beste lyd (dialog) av Motion Picture Sound Editors. Den ble nominert til en Oscar i klassen beste manus.

 Annet 
Filmen ble innspilt i 1979. Opptakene ble gjort i og ved det nedlagte fengselet Junction City Prison i Ohio.

 I rollene 
 Robert Redford – Henry Brubaker
 Yaphet Kotto – Richard 'Dickie' Coombes
 Jane Alexander – Lillian Gray
 Murray Hamilton – John Deach
 David Keith – Larry Lee Bullen
 Morgan Freeman – Walter
 Matt Clark – Roy Purcell
 Tim McIntire – Huey Rauch Richard Ward – Abraham Cook
 Jon Van Ness – Zaranska
 M. Emmet Walsh – C.P. Woodward
 Albert Salmi – Rory Poke
 Linda Haynes – Carol
 Everett McGill – Eddie Caldwell
 Val Avery – Wendel

 Referanser 

 Eksterne lenker 


Kategori:Dramafilmer fra USA
Kategori:Filmer lagt til fengselsmiljø
Kategori:Filmer fra 1980
Kategori:Engelskspråklige filmer
Kategori:Filmer lagt til Arkansas
Kategori:Filmer lagt til rurale strøk